               EIROPAS KOMISIJA
            Briselē, 20.4.2016
            COM(2016) 218 final
            2016/0115(NLE)
            Priekšlikums
            PADOMES LĒMUMS
            par Eiropas Savienības nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības(programma ISA2 )

               PASKAIDROJUMA RAKSTS

               1.PRIEKŠLIKUMA KONTEKSTS

               Lai nodrošinātu iekšējam tirgum nepieciešamo tiesisko noteiktību un viendabīgumu, EEZ Apvienotā komiteja ir paredzējusi ikvienu attiecīgo ES tiesību aktu iespējami drīz pēc tā pieņemšanas iekļaut EEZ līgumā.

               EEZ līguma 78. pantā ir noteikts, ka Līgumslēdzējām pusēm būtu jāstiprina un jāpaplašina sadarbība Savienības darbības ietvaros, tostarp informācijas pakalpojumu, pētniecības un inovācijas jomā.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju.

               Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               EEZ Apvienotās komitejas lēmuma projekta (kas pievienots  ierosinātajam Padomes lēmumam) pieņemšanas nolūks ir grozīt EEZ līguma 31. protokolu par sadarbību īpašās jomās, kas nav četras pamatbrīvības, lai paplašinātu Līgumslēdzēju pušu sadarbību informācijas pakalpojumu, pētniecības un inovācijas jomā.

               Lai paplašinātu EEZ līguma Līgumslēdzēju pušu sadarbību, EEZ līgumā ir jāiekļauj Eiropas Parlamenta un Padomes 2015. gada 25. novembra Lēmums (ES) 2015/2240, ar ko izveido programmu Eiropas publiskās pārvaldes iestāžu, uzņēmumu un iedzīvotāju sadarbspējas risinājumu un kopīgu sistēmu nodrošināšanai (programma ISA2) kā līdzekli publiskā sektora modernizācijai
                  1
                (Dokuments attiecas uz EEZ).

               Tādēļ EEZ līguma 31. protokols būtu jāgroza, lai īstenotu šo paplašināto sadarbību no 2016. gada 1. janvāra.

               Jāņem vērā, ka Lihtenšteina tiek atbrīvota no dalības šajā programmā, kā arī no finansiāla atbalsta sniegšanas tai.

               2016/0115 (NLE)

               Priekšlikums

               PADOMES LĒMUMS

               par Eiropas Savienības nostāju, kas Eiropas Savienības vārdā jāieņem
                  EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības
                  (programma ISA2 )

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 172. pantu saistībā ar 218. panta 9. punktu,

               ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma
                  2
                īstenošanas kārtību un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  3
                (turpmāk “EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja cita starpā var lemt par EEZ līguma 31. protokola grozīšanu.

               (3)31. protokolā ir ietverti noteikumi un kārtība attiecībā uz sadarbību īpašās jomās, kas nav četras pamatbrīvības.

               (4)Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Lēmumu (ES) 2015/2240
                  4
               .

               (5)Tādēļ EEZ līguma 31. protokols būtu jāgroza, lai īstenotu šo paplašināto sadarbību no 2016. gada 1. janvāra.

               (6)Tādēļ Savienības nostāja EEZ Apvienotajā komitejā būtu jābalsta uz pievienoto lēmuma projektu,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)
                  OV L 318, 4.12.2015., 1. lpp.

                     (2)
                  OV L 305, 30.11.1994., 6. lpp.

                     (3)
                  OV L 1, 3.1.1994., 3. lpp.

                     (4)
                  Eiropas Parlamenta un Padomes 2015. gada 25. novembra Lēmums (ES) 2015/2240, ar ko izveido programmu Eiropas publiskās pārvaldes iestāžu, uzņēmumu un iedzīvotāju sadarbspējas risinājumu un kopīgu sistēmu nodrošināšanai (programma ISA2) kā līdzekli publiskā sektora modernizācijai (OV L 318, 4.12.2015., 1. lpp.).

    ---documentbreak---

               EIROPAS KOMISIJA
            Briselē, 20.4.2016
            COM(2016) 218 final
            PIELIKUMS
            dokumentamPRIEKŠLIKUMS PADOMES LĒMUMAMpar pozīciju, kas Eiropas Savienības vārdā jāieņem EEZ Apvienotajā komitejāattiecībā uz grozījumu EEZ līguma 31.protokolā parsadarbību īpašās jomās, kas nav četras pamatbrīvības(programma ISA2)

               PIELIKUMS

                  EEZ APVIENOTĀS KOMITEJAS LĒMUMS Nr. .../2016,

                  ar kuru groza EEZ līguma 31. protokolu
                  par sadarbību īpašās jomās, kas nav četras pamatbrīvības

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,

               tā kā:

               (1)Ir lietderīgi paplašināt EEZ līguma Līgumslēdzēju pušu sadarbību, lai iekļautu Eiropas Parlamenta un Padomes 2015. gada 25. novembra Lēmumu (ES) 2015/2240, ar ko izveido programmu Eiropas publiskās pārvaldes iestāžu, uzņēmumu un iedzīvotāju sadarbspējas risinājumu un kopīgu sistēmu nodrošināšanai (programma ISA2) kā līdzekli publiskā sektora modernizācijai
                  1
               .

               (2)Tādēļ EEZ līguma 31. protokols būtu jāgroza, lai īstenotu šo paplašināto sadarbību no 2016  gada 1. janvāra,

               IR PIEŅĒMUSI ŠO LĒMUMU.

               1. pants

               EEZ līguma 31. protokola 17. pantu (Telemātiskā datu apmaiņa) groza šādi:

               1.1. punktā vārdus "6. punkta a) apakšpunktā", "6. punkta b) apakšpunktā" un "6. punkta c) apakšpunktā" aizstāj ar vārdiem "7. punkta a) apakšpunktā, "7. punkta b) apakšpunktā" un "7. punkta c) apakšpunktā".

               2.Minētā panta 1. punktā iekļauj šādu daļu:

               "No 2016. gada 1. janvāra EBTA valstis piedalās Savienības programmas projektos un darbībās, kas minētas 7. punkta d) apakšpunktā."

               3.2. punktā vārdkopu “6. punktā” aizstāj ar vārdkopu “7. punktā”.

               4.3. punktā vārdkopu “6. punkta a) apakšpunktā” aizstāj ar vārdkopu “7. punkta a) apakšpunktā”.

               5.4. punktā vārdkopu “6. punkta b) apakšpunktā” aizstāj ar vārdkopu “7. punkta b) apakšpunktā”.

               6.5. punktā vārdkopu “6. punkta c) apakšpunktā” aizstāj ar vārdkopu “7. punkta c) apakšpunktā”.

               7.6. punktu pārnumurē par 7. punktu.

               8.Aiz 5. punkta iekļauj šādu punktu:

               "6.Sākoties sadarbībai 7. punkta d) apakšpunktā minētajā programmā, EBTA valstis pilnībā piedalās bez balsstiesībām sanāksmēs, ko rīko Eiropas valstu pārvaldes iestāžu sadarbspējas risinājumu komiteja (ISA2 komiteja), kas palīdz Eiropas Komisijai īstenot, pārvaldīt un attīstīt šo programmu."

               9.7. punkta beigās pievieno šādu tekstu:

               "d)
                     lai piedalītos no 2016. gada 1. janvāra:

               -
                     32015 D 2240: Eiropas Parlamenta un Padomes 2015. gada 25. novembra Lēmums (ES) 2015/2240, ar ko izveido programmu Eiropas publiskās pārvaldes iestāžu, uzņēmumu un iedzīvotāju sadarbspējas risinājumu un kopīgu sistēmu nodrošināšanai (programma ISA2) kā līdzekli publiskā sektora modernizācijai (OV L 318, 4.12.2015., 1. lpp.).

               Lihtenšteina tiek atbrīvota no dalības šajā programmā, kā arī no finansiāla atbalsta sniegšanas tai.”

               2. pants

               Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu.*

                  2To piemēro no 2016. gada 1. janvāra.

               3. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                        EEZ Apvienotās komitejas vārdā –

                     priekšsēdētājs

                     EEZ Apvienotās komitejas
                     sekretāri –

                     (1)
                  OV L 318, 4.12.2015., 1. lpp.

                     (2)
                  [Konstitucionālās prasības nav norādītas.] [Norādītas konstitucionālas prasības.]


|

52010PC0299

Priekšlikums Padomes lēmums, ar ko atbilstoši Eiropas Parlamenta un Padomes regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON89034xNK603 (MON-89Ø34-3xMON-ØØ6Ø3-6), kas sastāv vai ir ražoti no tās (Autentisks ir tikai teksts franču un nīderlandiešu valodā) (Dokuments attiecas uz EEZ)  /* COM/2010/0299 galīgā redakcija - NLE 2010/0158 */

	[pic] | EIROPAS KOMISIJA |Briselē, 4.6.2010COM(2010)299 galīgā redakcija2010/0158 (NLE)PriekšlikumsPADOMES LĒMUMS,ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON89034xNK603 (MON-89Ø34-3xMON-ØØ6Ø3-6), kas sastāv vai ir ražoti no tās(Autentisks ir tikai teksts franču un nīderlandiešu valodā) (Dokuments attiecas uz EEZ)PASKAIDROJUMA RAKSTSPievienotais Padomes lēmuma priekšlikums attiecas uz pārtiku un barību, kas satur ģenētiski modificētu kukurūzu MON89034xNK603, sastāv vai ir ražoti no tām un par ko 2007. gada 24. janvārī uzņēmums Monsanto Europe S.A Nīderlandes kompetentajai iestādei iesniedza pieteikumu par laišanu tirgū saskaņā ar Regulu (EK) Nr. 1829/2003 par ģenētiski modificētu pārtiku un barību.Pievienotais priekšlikums attiecas arī uz tādu produktu laišanu tirgū, kas satur kukurūzu MON89034xNK603 vai sastāv no tās, bet kas nav pārtika un barība, un kas paredzēti tādiem pašiem izmantošanas veidiem kā jebkura cita kukurūza, izņemot audzēšanu.Eiropas Pārtikas nekaitīguma iestāde 2009. gada 29. septembrī saskaņā ar Regulas (EK) Nr. 1829/2003 6. un 18. pantu sniedza labvēlīgu atzinumu. Tā uzskatīja, ka attiecībā uz potenciālo ietekmi uz cilvēku un dzīvnieku veselību vai vidi kukurūza MON89034xNK603 ir tikpat droša kā ģenētiski nemodificēta kukurūza. Tāpēc tā secināja, ka maz ticams, ka, laižot tirgū produktus, kas satur kukurūzu MON89034xNK603, sastāv vai ir ražoti no tās, kā minēts pieteikumā, saistībā ar tās paredzēto izmantošanu tiks negatīvi ietekmēta cilvēku vai dzīvnieku veselība vai vide.Pamatojoties uz šiem apsvērumiem, 2010. gada 19. aprīlī Pārtikas aprites un dzīvnieku veselības pastāvīgajai komitejai tika iesniegts Komisijas lēmuma projekts, ar ko atļauj laist Savienības tirgū produktus, kas satur ģenētiski modificētu kukurūzu MON89034xNK603, sastāv vai ir ražoti no tās, lai komiteja par to balsotu. Komiteja nesniedza atzinumu: 11 dalībvalstis (ar 164 balsīm) nobalsoja par, 11 dalībvalstis (ar 116 balsīm) nobalsoja pret, 2 dalībvalstis (ar 17 balsīm) atturējās un 3 dalībvalstis (ar 48 balsīm) nebija pārstāvētas.Tādējādi atbilstoši Regulas (EK) Nr. 1829/2003 35. panta 2. punktam un saskaņā ar 5. pantu Padomes Lēmumā 1999/468/EK, kas grozīts ar Padomes Lēmumu 2006/512/EK, Komisijai jāiesniedz Padomei priekšlikums par veicamajiem pasākumiem, un Padomei trīs mēnešu laikā ar kvalificētu balstu vairākumu jāpieņem lēmums un par to jāinformē Parlaments.2010/0158 (NLE)PriekšlikumsPADOMES LĒMUMS,ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON89034xNK603 (MON-89Ø34-3xMON-ØØ6Ø3-6), kas sastāv vai ir ražoti no tās(Autentisks ir tikai teksts franču un nīderlandiešu valodā) (Dokuments attiecas uz EEZ)EIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[1] un jo īpaši tās 7. panta 3. punktu un 19. panta 3. punktu,ņemot vērā Eiropas Komisijas priekšlikumu,tā kā:1.  Uzņēmums Monsanto Europe S.A. saskaņā ar Regulas (EK) Nr. 1829/2003 5. un 17. pantu 2007. gada 24. janvārī iesniedza pieteikumu Nīderlandes kompetentajai iestādei, lai laistu tirgū pārtikas produktus, pārtikas produktu sastāvdaļas un barību, kas satur kukurūzu MON89034xNK603, sastāv vai ir ražota no tās (“pieteikums”).2.  Pieteikums attiecas arī uz tādu produktu laišanu tirgū, kas satur kukurūzu MON89034xNK603 vai sastāv no tās, bet kas nav pārtika un barība, un kas paredzēti tādiem pašiem izmantošanas veidiem kā jebkura cita kukurūza, izņemot audzēšanu. Tāpēc saskaņā ar Regulas (EK) Nr. 1829/2003 5. panta 5. punktu un 17. panta 5. punktu tajā ir iekļauti dati un informācija, kas vajadzīga atbilstoši III un IV pielikumam Eiropas Parlamenta un Padomes 2001. gada 12. marta Direktīvā 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu[2], un informācija un secinājumi par riska novērtējumu, ko veic saskaņā ar Direktīvas 2001/18/EK II pielikumā noteiktajiem principiem. Turklāt tajā, ievērojot Direktīvas 2001/18/EK VII pielikumu, ir iekļauts monitoringa plāns par ietekmi uz vidi.3.  Eiropas Pārtikas nekaitīguma iestāde (“ EFSA ”) 2009. gada 29. septembrī saskaņā ar Regulas (EK) Nr. 1829/2003 6. un 18. pantu sniedza labvēlīgu atzinumu. Tā uzskatīja, ka attiecībā uz potenciālo ietekmi uz cilvēku un dzīvnieku veselību vai vidi kukurūza MON89034xNK603 ir tikpat droša kā ģenētiski nemodificēta kukurūza. Tāpēc tā secināja, ka maz ticams, ka, laižot tirgū produktus, kas satur kukurūzu MON89034xNK603, sastāv vai ir ražoti no tās, kā izklāstīts pieteikumā (“produkti”), saistībā ar to paredzētajiem izmantošanas veidiem tiks negatīvi ietekmēta cilvēku vai dzīvnieku veselība vai vide[3]. Apspriedusies ar valstu kompetentajām iestādēm, kā noteikts minētās regulas 6. panta 4. punktā un 18. panta 4. punktā, EFSA savā atzinumā ņēma vērā visus dalībvalstu uzdotos konkrētos jautājumus un paustās bažas.4.  Turklāt šajā atzinumā EFSA secināja, ka pieteikuma iesniedzēja iesniegtais vides monitoringa plāns, kurā ietverts vispārējs uzraudzības plāns, atbilst paredzētajam produktu izmantošanas veidam.5.  Ievērojot šos apsvērumus, produktiem jāpiešķir atļauja.6.  Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai[4], katram ĢMO jāpiešķir unikāls identifikators.7.  Pamatojoties uz EFSA atzinumu, pārtikas produktiem, pārtikas produktu sastāvdaļām un barībai, kas satur kukurūzu MON89034xNK603, sastāv vai ir ražota no tās, nav jāizvirza īpašas marķēšanas prasības, izņemot tās, kas paredzētas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu, ka produkti tiek izmantoti tikai atļaujā noteiktajos veidos saskaņā ar šo lēmumu, marķējot barību, kas satur ĢMO vai sastāv no tiem, un produktus, kas nav pārtika un barība un kas satur ĢMO vai sastāv no tiem, un kam ir pieprasīta atļauja, ir skaidri jānorāda, ka attiecīgos produktus nedrīkst izmantot audzēšanai. Atļaujas turētājam jāiesniedz gada pārskati par vides ietekmes monitoringa plānā izklāstīto pasākumu īstenošanu un rezultātiem. Minētie rezultāti jāiesniedz saskaņā ar Komisijas 2009. gada 13. oktobra Lēmumu 2009/770/EK, ar ko atbilstīgi Eiropas Parlamenta un Padomes Direktīvai 2001/18/EK nosaka standarta ziņojuma paraugus monitoringa rezultātu paziņošanai par to ģenētiski modificētu organismu apzinātu izplatīšanu vidē, kas ir produkti vai iekļauti produktos ar mērķi tos laist tirgū[5].8.  Tāpat EFSA atzinumā nav pamatojuma tam, lai izvirzītu īpašus nosacījumus vai ierobežojumus saistībā ar laišanu tirgū un/vai attiecībā uz pārtikas un barības izmantošanu un darbībām ar to, ieskaitot pārtikas un barības izmantošanas uzraudzību pēc laišanas tirgū, kā arī īpašus nosacījumus konkrētu ekosistēmu/vides un/vai ģeogrāfisko teritoriju aizsardzībai, kā paredzēts Regulas (EK) Nr. 1829/2003 6. panta 5. punkta e) apakšpunktā un 18. panta 5. punktā.9.  Visa būtiskā informācija attiecībā uz produktu atļauju jāiekļauj ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.10.  Marķēšanas prasības produktiem, kas sastāv no ĢMO vai satur tos, ir izklāstītas 4. panta 6. punktā Eiropas Parlamenta un Padomes 2003. gada 22. septembra Regulā (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK[6].11.  Šis lēmums ar Bioloģiskās drošības starpniecības centra palīdzību ir jāpaziņo valstīm, kuras parakstījušas Kartahenas protokolu par bioloģisko drošību, kas papildina Konvenciju par bioloģisko daudzveidību, kā noteikts 9. panta 1. punktā un 15. panta 2. punkta c) apakšpunktā Eiropas Parlamenta un Padomes 2003. gada 15. jūlija Regulā (EK) Nr. 1946/2003 par ģenētiski modificētu organismu pārvietošanu pāri robežām[7].12.  Par šajā lēmumā paredzētajiem pasākumiem apspriedās ar pieteikuma iesniedzēju.13.  Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā,IR PIEŅĒMUSI ŠO LĒMUMU.1. pants Ģenētiski modificēts organisms un unikāls identifikatorsĢenētiski modificētai kukurūzai ( Zea mays L .) MON89034xNK603, kā noteikts šā lēmuma pielikuma b) punktā, ir piešķirts unikālais identifikators MON-89Ø34-3xMON-ØØ6Ø3-6, kā paredzēts Regulā (EK) Nr. 65/2004.2. pantsAtļaujaSaskaņā ar šajā lēmumā paredzētajiem nosacījumiem, ievērojot Regulas (EK) Nr. 1829/2003 4. panta 2. punktā un 16. panta 2. punktā minēto, atļaujas piešķir šādiem produktiem:a) pārtikas produktiem un pārtikas produktu sastāvdaļām, kas satur kukurūzu MON-89Ø34-3xMON-ØØ6Ø3-6, sastāv vai ir ražota no tās;b) barībai, kas satur kukurūzu MON-89Ø34-3xMON-ØØ6Ø3-6, sastāv vai ir ražota no tās;c) produktiem, kas nav pārtika un barība un kas satur kukurūzu MON-89Ø34-3xMON-ØØ6Ø3-6 vai sastāv no tās, un kas paredzēti tādai pašai izmantošanai kā jebkura cita kukurūza, izņemot audzēšanu.3. pantsMarķēšana1. Ievērojot Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā noteiktās marķēšanas prasības, “organisma nosaukums” ir “kukurūza”.2. Uz šā lēmuma 2. panta b) un c) apakšpunktā minēto produktu, kas satur kukurūzu MON-89Ø34-3xMON-ØØ6Ø3-6 vai sastāv no tās, marķējuma un to pavaddokumentos ir frāze “nav paredzēts audzēšanai”.4. pantsVides ietekmes monitorings1. Atļaujas turētājs nodrošina, ka tiek izveidots un īstenots vides ietekmes monitoringa plāns, kā norādīts pielikuma h) punktā.2. Atļaujas turētājs iesniedz Komisijai ikgadējus ziņojumus par monitoringa plānā izklāstīto pasākumu īstenošanu un rezultātiem saskaņā ar Lēmumu 2009/770/EK.5. pantsKopienas reģistrsŠā lēmuma pielikumā izklāstīto informāciju iekļauj ģenētiski modificētās pārtikas un barības Kopienas reģistrā, kā paredzēts Regulas (EK) Nr. 1829/2003 28. pantā.6. pantsAtļaujas turētājsAtļaujas turētājs ir uzņēmums Monsanto Europe S.A., Beļģija, kas pārstāv uzņēmumu Monsanto Company , Amerikas Savienotās Valstis.7. pantsPiemērošanas termiņšŠo lēmumu piemēro 10 gadus no tā izziņošanas dienas.8. pantsAdresātsŠis lēmums ir adresēts uzņēmumam Monsanto Europe S.A., Avenue de Tervuren 270-272, B-1150 Brussels , Beļģija.Briselē,Padomes vārdā —priekšsēdētājsPIELIKUMSa) Pieteikuma iesniedzējs un atļaujas turētājs:nosaukums: Monsanto Europe S.A.adrese: Avenue de Tervuren 270-272, B-1150, Brussels , Beļģija,pārstāv uzņēmumu Monsanto Company, 800 N. Lindbergh Boulevard — St. Louis, Missouri 63167 , Amerikas Savienās Valstis.b) Produktu apzīmējums un specifikācija:(1) pārtikas produkti un pārtikas produktu sastāvdaļas, kas satur kukurūzu MON-89Ø34-3xMON-ØØ6Ø3-6, sastāv vai ir ražota no tās;(2) barība, kas satur kukurūzu MON-89Ø34-3xMON-ØØ6Ø3-6, sastāv vai ir ražota no tās;(3) produkti, kas nav pārtika un barība un kas satur kukurūzu MON-89Ø34-3xMON-ØØ6Ø3-6 vai sastāv no tās, un kas paredzēti tādai pašai izmantošanai kā jebkura cita kukurūza, izņemot audzēšanu.Ģenētiski modificētā kukurūza MON-89Ø34-3xMON-ØØ6Ø3-6, kā izklāstīts pieteikumā, ir iegūta, krustojot kukurūzu, kas satur MON-89Ø34-3 un MON-ØØ6Ø3-6 gadījumus, un tā rada Cry1A.105 un Cry2Ab2 proteīnu ekspresiju, kas nodrošina aizsardzību pret dažiem tauriņu kārtas kaitēkļiem, un CP4 EPSPS proteīnu ekspresiju, kas piešķir noturību pret glifozāta herbicīdiem.c) Marķējums:(1) ievērojot Regulas (EK) Nr. 1829/2003 13. panta 1. punkta un 25. panta 2. punkta un Regulas (EK) Nr. 1830/2003 4. panta 6. punkta konkrētās marķēšanas prasības, “organisma nosaukums” ir “kukurūza”;(2) uz šā lēmuma 2. panta b) un c) apakšpunktā minēto produktu, kas satur kukurūzu MON-89Ø34-3xMON-ØØ6Ø3-6 vai sastāv no tās, marķējuma un to pavaddokumentos ir frāze “nav paredzēts audzēšanai”.d) Noteikšanas metode:-  konkrētam gadījumam atbilstošas un reālā laikā izmantotas kvantitatīvas uz polimerāzes ķēdes reakciju balstītas metodes ģenētiski modificētai kukurūzai MON-89Ø34-3 un kukurūzai MON-ØØ6Ø3-6, validētas kukurūzai MON-89Ø34-3xMON-ØØ6Ø3-6;-  validēta sēklām Kopienas references laboratorijā, kas izveidota atbilstoši Regulai (EK) Nr. 1829/2003, publicēta vietnē http://gmo-crl.jrc.ec.europa.eu/statusofdoss.htm;-  atsauces materiāls: AOCS 0906-E un AOCS 0406-A (MON-89Ø34-3 gadījumā), kas pieejams American Oil Chemists Society tīmekļa vietnē http://www.aocs.org/tech/crm, un ERM®-BF415 (MON-ØØ6Ø3-6 gadījumā), kas pieejams Eiropas Komisijas Kopīgā pētniecības centra (KPC) Mērījumu un standartmateriālu institūta ( IRMM ) tīmekļa vietnē https://irmm.jrc.ec.europa.eu/rmcatalogue.e) Unikālais identifikators:MON-89Ø34-3xMON-ØØ6Ø3-6f) Informācija, kas jānodrošina saskaņā ar II pielikumu Kartahenas protokolam par bioloģisko drošību, kurš papildina Konvenciju par bioloģisko daudzveidību:Bioloģiskās drošības starpniecības centrs, ieraksta identifikācija: skatīt [ aizpildīt, kad izziņos ].g) Nosacījumi vai ierobežojumi produktu laišanai tirgū, izmantošanai vai darbībām ar tiem:nav vajadzīgi.h) Monitoringa plāns:plāns, kas paredz uzraudzīt ietekmi uz vidi atbilstoši Direktīvas 2001/18/EK VII pielikumam.[Saite: plāna publikācija internetā ].i) Prasības par uzraudzību pēc produktu laišanas tirgū attiecībā uz pārtikas produkta izmantošanu cilvēku uzturā:nav vajadzīgas.Piezīme. Laika gaitā var būt nepieciešams mainīt saites uz attiecīgajiem dokumentiem. Šādas izmaiņas tiks publiskotas, atjauninot datus ģenētiski modificētās pārtikas un barības Kopienas reģistrā. [1] OV L 268, 18.10.2003., 1. lpp.[2] OV L 106, 17.4.2001., 1. lpp.[3] http://registerofquestions.efsa.europa.eu/roqFrontend/questionLoader?question=EFSA-Q-2009-00759[4] OV L 10, 16.1.2004., 5. lpp.[5] OV L 275, 21.10.2009., 9. lpp.[6] OV L 268, 18.10.2003., 24. lpp.[7] OV L 287, 5.11.2003., 1. lpp.


               EIROPAS KOMISIJA
            Briselē, 23.10.2015
            COM(2015) 524 final
            2015/0248(NLE)
            Priekšlikums
            PADOMES LĒMUMS
            par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2017. gadam, iemaksas summu 2016. gadam un pirmo maksājumu 2016. gadam

               PASKAIDROJUMA RAKSTS

               11. EAF Iekšējā nolīgumā
                  1
                un Padomes Regulā (ES) Nr. 2015/323 par finanšu regulu, ko piemēro 11. Eiropas Attīstības fondam (turpmāk "11. EAF finanšu regula"), ir paredzēta procedūra aicinājumiem dalībvalstīm veikt iemaksas EAF finansēšanai. Saskaņā ar 11. EAF finanšu regulas 21. panta 2. punktu šis priekšlikums attiecas uz:

               –maksimālo gada iemaksas summu 2017. gadam;

               –gada iemaksas summu 2016. gadam;

               –iemaksas pirmās daļas summu 2016. gadam.

               Saskaņā ar 11. EAF finanšu regulas 21. panta 7. punktu ar katru no šīm summām precizē Komisijas pārvaldīto summu un Eiropas Investīciju bankas (EIB) pārvaldīto summu.

               Saskaņā ar 11. EAF finanšu regulas
                  2
                52. pantu EIB nosūtīja Komisijai tās atjauninātās saistību un maksājumu aplēses par tās pārvaldītajiem instrumentiem.

               Saskaņā ar 11. EAF finanšu regulas 22. panta 1. punktu, aicinot veikt iemaksas, vispirms vienu pēc otras būtu jāizlieto summas, kas norādītas iepriekšējos EAF. Tādējādi šajā priekšlikumā aicinājumi veikt iemaksas attiecas uz summām saskaņā ar 10. EAF Komisijai un EIB.

               Saskaņā ar 11. EAF finanšu regulas 21. panta 2. punktu Padome lēmumu par šo priekšlikumu pieņem ne vēlāk kā līdz 2015. gada 15. novembrim, un dalībvalstis pirmās daļas iemaksu veic ne vēlāk kā līdz 2016. gada 21. janvārim.

               11. EAF finanšu regulas 23. panta 1. punktā ir noteikts, ka, ja iemaksas daļa netiek samaksāta noteiktajā termiņā, attiecīgajai dalībvalstij ir jāmaksā procenti par nesamaksāto summu; procentu maksāšanas kārtība ir noteikta tajā pašā pantā.

               Saskaņā ar 1. panta otro daļu Padomes Lēmumā 2013/759/ES attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds (“pagaidu mehānisms”)
                  3
               , pēc 11. EAF iekšējā nolīguma stāšanās spēkā 8., 9. un 10. EAF iekšējo nolīgumu 1. panta 2. punkta a) apakšpunktā noteiktās dalībvalstu iemaksu daļas attiecīgi samazina. Šis samazinājums ietekmēs dalībvalstu 2015., 2016. un 2017. gada iemaksas Komisijai atbilstoši katras dalībvalsts izvēlētajam koriģējošajam risinājumam.

               2015/0248 (NLE)

               Priekšlikums

               PADOMES LĒMUMS

               par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2017. gadam, iemaksas summu 2016. gadam un pirmo maksājumu 2016. gadam

               EIROPAS SAVIENĪBAS PADOME,

               ņemot vērā Līgumu par Eiropas Savienību un Līgumu par Eiropas Savienības darbību,

               ņemot vērā Padomē sanākušo dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu
                  4
                (“Iekšējais nolīgums”), un jo īpaši tā 7. pantu,

               ņemot vērā Padomes 2015. gada 2. marta Regulu (ES) Nr. 2015/323 par finanšu regulu, ko piemēro 11. Eiropas Attīstības fondam (turpmāk "11. EAF finanšu regula")
                  5
               , un jo īpaši tās 21. panta 2. punktu,

               ņemot vērā Eiropas Komisijas priekšlikumu,

               tā kā:

               (1)Saskaņā ar 11. EAF finanšu regulas 21. līdz 24. pantā noteikto procedūru Komisija iesniedz priekšlikumu, ar ko precizē a) dalībvalstu maksimālo gada iemaksas summu 2017. gadam, b) iemaksas summu 2016. gadam un c) 2016. gadam paredzētās iemaksas pirmo daļu.

               (2)Saskaņā ar 11. EAF finanšu regulas 52. pantu Eiropas Investīciju banka savlaicīgi nosūtīja Komisijai atjauninātās saistību un maksājumu aplēses par tās pārvaldītajiem instrumentiem.

               (3)11. EAF finanšu regulas 22. panta 1. punktā noteikts, ka, aicinot veikt iemaksas, vispirms izlieto summas, kas norādītas iepriekšējos EAF. Tādējādi aicinājums veikt iemaksu būtu jāsniedz saskaņā ar 10. EAF.

               (4)Padome pēc Komisijas priekšlikuma 2014. gada 10. novembrī pieņēma lēmumu dalībvalstu iemaksu EAF maksimālās summas 2016. gadam Komisijas daļu noteikt Komisijai EUR 3 350 000 000 apmērā un Eiropas Investīciju bankas daļu – EUR 250 000 000 apmērā
                  6
               .

               (5)Saskaņā ar 1. panta otro daļu Padomes Lēmumā 2013/759/ES attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds (“pagaidu mehānisms”)
                  7
               , pēc 11. EAF iekšējā nolīguma stāšanās spēkā 8., 9. un 10. EAF iekšējo nolīgumu 1. panta 2. punkta a) apakšpunktā noteiktās dalībvalstu iemaksu daļas attiecīgi samazina. Šis samazinājums ietekmēs dalībvalstu 2015., 2016. un 2017. gada iemaksas atbilstoši katras dalībvalsts izvēlētajam koriģējošajam risinājumam,

               IR PIEŅĒMUSI ŠO LĒMUMU.

               1. pants

               Dalībvalstu gada iemaksas EAF maksimālā summa 2017. gadam Komisijai ar šo tiek noteikta EUR 3 950 000 000 apmērā un Eiropas Investīciju bankai – EUR 200 000 000 apmērā.

               2. pants

               Dalībvalstu gada iemaksas EAF summa 2016. gadam ir EUR 3 600 000 000. To sadala EUR 3 450 000 000 Komisijai un EUR 150 000 000 – Eiropas Investīciju bankai.

               3. pants

               Atsevišķās EAF iemaksas, ko dalībvalstis veic Komisijai un Eiropas Investīciju bankai kā iemaksas pirmo daļu par 2016. gadu, ir norādītas pielikumā iekļautajā tabulā.

               Šīs iemaksas var apvienot ar korekcijām, kas izriet no to līdzekļu samazinājuma, kas piešķirti saskaņā ar Padomes Lēmumu 2013/759/ES attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds, atbilstoši korekciju plānam, ko katra dalībvalsts paziņojusi Komisijai 2015. gada iemaksas trešās daļas pieņemšanas brīdī.

               4. pants

               Šis lēmums ir adresēts dalībvalstīm.

               Briselē,

                     Padomes vārdā –

                     priekšsēdētājs

                     (1)
                  Padomē sanākušo Eiropas Savienības dalībvalstu valdību pārstāvju Iekšējais nolīgums par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma ceturto daļu (OV L 58, 3.3.2015., 17.-38. lpp.).

                     (2)
                  OV L 58, 3.3.2015., 17.–38. lpp.

                     (3)
                  OV L 335, 14.12.2013., 48. lpp.

                     (4)
                  OV L 210, 6.8.2013., 1. lpp.

                     (5)
                  OV L 58, 3.3.2015., 17.–38. lpp.

                     (6)
                  Starpiestāžu lieta 2014/0298 (NLE), dokumenta numurs 14565/14.

                     (7)
                  OV L 335, 14.12.2013., 48. lpp.

    ---documentbreak---

               EIROPAS KOMISIJA
            Briselē, 23.10.2015
            COM(2015) 524 final
            PIELIKUMS
            dokumentam
            Priekšlikums PADOMES LĒMUMSpar finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2017. gadam, iemaksas summu 2016. gadam un pirmo maksājumu 2016. gadam

               PIELIKUMS

               dokumentam

               Priekšlikums

                  PADOMES LĒMUMS

                  par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2017. gadam, iemaksas summu 2016. gadam un pirmo maksājumu 2016. gadam

                        DALĪBVALSTIS

                        10. EAF sadalījums %

                        1. daļa, 2016.g.

                        samaksāta

                        samaksāta

                        Kopā

                        EIB

                        Komisijai

                        10. EAF

                        10. EAF

                        AUSTRIJA

                        2,41

                        0,00

                        42 175 000,00

                        42 175 000,00

                        BEĻĢIJA

                        3,53

                        0,00

                        61 775 000,00

                        61 775 000,00

                        BULGĀRIJA

                        0,14

                        0,00

                        2 450 000,00

                        2 450 000,00

                        KIPRA

                        0,09

                        0,00

                        1 575 000,00

                        1 575 000,00

                        ČEHIJAS REPUBLIKA

                        0,51

                        0,00

                        8 925 000,00

                        8 925 000,00

                        DĀNIJA

                        2,00

                        0,00

                        35 000 000,00

                        35 000 000,00

                        IGAUNIJA

                        0,05

                        0,00

                        875 000,00

                        875 000,00

                        SOMIJA

                        1,47

                        0,00

                        25 725 000,00

                        25 725 000,00

                        FRANCIJA

                        19,55

                        0,00

                        342 125 000,00

                        342 125 000,00

                        VĀCIJA

                        20,50

                        0,00

                        358 750 000,00

                        358 750 000,00

                        GRIEĶIJA

                        1,47

                        0,00

                        25 725 000,00

                        25 725 000,00

                        UNGĀRIJA

                        0,55

                        0,00

                        9 625 000,00

                        9 625 000,00

                        ĪRIJA

                        0,91

                        0,00

                        15 925 000,00

                        15 925 000,00

                        ITĀLIJA

                        12,86

                        0,00

                        225 050 000,00

                        225 050 000,00

                        LATVIJA

                        0,07

                        0,00

                        1 225 000,00

                        1 225 000,00

                        LIETUVA

                        0,12

                        0,00

                        2 100 000,00

                        2 100 000,00

                        LUKSEMBURGA

                        0,27

                        0,00

                        4 725 000,00

                        4 725 000,00

                        MALTA

                        0,03

                        0,00

                        525 000,00

                        525 000,00

                        NĪDERLANDE

                        4,85

                        0,00

                        84 875 000,00

                        84 875 000,00

                        POLIJA

                        1,30

                        0,00

                        22 750 000,00

                        22 750 000,00

                        PORTUGĀLE

                        1,15

                        0,00

                        20 125 000,00

                        20 125 000,00

                        RUMĀNIJA

                        0,37

                        0,00

                        6 475 000,00

                        6 475 000,00

                        SLOVĀKIJA

                        0,21

                        0,00

                        3 675 000,00

                        3 675 000,00

                        SLOVĒNIJA

                        0,18

                        0,00

                        3 150 000,00

                        3 150 000,00

                        SPĀNIJA

                        7,85

                        0,00

                        137 375 000,00

                        137 375 000,00

                        ZVIEDRIJA

                        2,74

                        0,00

                        47 950 000,00

                        47 950 000,00

                        APVIENOTĀ KARALISTE

                        14,82

                        0,00

                        259 350 000,00

                        259 350 000,00

                        KOPĀ ES-27

                        100,00

                        0,00

                        1 750 000 000,00

                        1 750 000 000,00


				|

		52012PC0667

			Priekšlikums PADOMES LĒMUMS, ar ko Slovēnijai atļauj piemērot īpašu pasākumu, atkāpjoties no Direktīvas 2006/112/EK par kopējo pievienotās vērtības nodokļa sistēmu 287. panta /* COM/2012/0667 final - 2012/0316 (NLE) */

			   	PASKAIDROJUMA RAKSTS
1.           PRIEKŠLIKUMA KONTEKSTS
Priekšlikuma pamatojums un
mērķi
Saskaņā ar 2006. gada
28. novembra Direktīvas 2006/112/EK[1] par kopējo
pievienotās vērtības nodokļa sistēmu 395. panta
1. punktu Padome pēc Komisijas priekšlikuma ar vienprātīgu
lēmumu var atļaut jebkurai dalībvalstij piemērot
īpašus pasākumus, ar kuriem atkāpjas no direktīvas
noteikumiem, nolūkā vienkāršot PVN iekasēšanas
procedūru vai nepieļaut konkrētus nodokļu nemaksāšanas
un izvairīšanās no nodokļu maksāšanas veidus.
Ar vēstuli, kas Komisijā
reģistrēta 2012. gada 30. jūlijā, Slovēnija
lūdza atļauju pasākumam, ar ko atkāpjas no Direktīvas
2006/112 287. panta, ļaujot piemērot atbrīvojumu no PVN
tiem nodokļa maksātājiem, kuru gada apgrozījums nav
lielāks par EUR 50 000.
Saskaņā ar
Direktīvas 2006/112/EK 395. panta 2. punktu Komisija ar
2012. gada 18. septembra vēstuli informēja
pārējās dalībvalstis par Slovēnijas pieprasījumu.
Ar 2012. gada 19. septembra vēstuli Komisija paziņoja
Slovēnijai, ka tās rīcībā ir visa vajadzīgā
informācija, lai izvērtētu pieprasījumu.
Vispārīgais konteksts
Direktīvas 2006/112/EK
XII sadaļas 1. nodaļā dalībvalstīm
paredzēta iespēja mazajiem uzņēmumiem piemērot
īpašas shēmas, tostarp iespēja piemērot atbrīvojumu no
nodokļa tādiem nodokļa maksātājiem, kuru gada
apgrozījums ir mazāks par konkrētu summu. Šis atbrīvojums
nozīmē, ka nodokļa maksātājam nav jāiekasē
PVN par savām piegādēm, un līdz ar to nodokļa
maksātājs nevar atgūt samaksāto priekšnodokli.
Saskaņā ar Direktīvas
2006/112/EK 287. pantu atsevišķas dalībvalstis, kuras Eiropas
Savienībai pievienojušās pēc 1978. gada
1. janvāra, var piemērot atbrīvojumu no nodokļa
tādiem nodokļa maksātājiem, kuru gada apgrozījums nav lielāks
par līdzvērtīgu summu valsts valūtā pēc
valūtas maiņas kursa, kas bijis spēkā to pievienošanās
dienā, kā norādīts minētajā pantā.
Attiecībā uz Slovēniju šī robežvērtība ir
noteikta EUR 25 000 apmērā saskaņā ar Direktīvas
2006/112/EK 287. panta 15. punktu.
Pašreizējā ekonomiskajā un
politiskajā gaisotnē Slovēnija vēlētos šo robežvērtību
paaugstināt līdz EUR 50 000. Tādas robežvērtības
ieviešana vienkāršos PVN sistēmu mazajiem uzņēmumiem,
ievērojami samazinot slogu tiem uzņēmumiem, kas var
pretendēt uz šo shēmu, atbrīvojot tos no daudziem ar PVN
saistītiem pienākumiem, kas tiem uzlikti saskaņā ar parasto
PVN režīmu. Nodokļa maksātājiem šās sistēmas
izmantošana būtu fakultatīva. Pēc Slovēnijas iestāžu
uzskata ierosinātajam īpašajam pasākumam būtu tikai
maznozīmīga ietekme uz Slovēnijas vispārējo PVN
galapatēriņa posmā iekasēto ieņēmumu apjomu (ne
vairāk kā 0,3 %).
Spēkā esošie noteikumi
priekšlikuma jomā
Komisija 2004. gadā izteica
priekšlikumu cita starpā līdz EUR 100 000 paaugstināt
gada apgrozījuma robežvērtību, kuru dalībvalstis var
piemērot (COM(2004) 728 galīgā redakcija[2]), atbrīvojot nodokļa
maksātājus no PVN.
Atbilstība pārējiem ES
politikas virzieniem un mērķiem
Nepiemēro.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMI
Apspriešanās ar
ieinteresētajām personām
Neattiecas.
Ekspertu atzinumu pieprasīšana un izmantošana
Neatkarīgu ekspertu atzinums nebija
vajadzīgs.
Ietekmes novērtējums
Padomes lēmuma priekšlikuma
mērķis ir ieviest vienkāršošanas pasākumu, kas atceļ
daudzas PVN saistības uzņēmumiem, kuru darbības gada
apgrozījums nav lielāks par EUR 50 000, un tādējādi
tam ir iespējama pozitīva ietekme.
Šī ietekme jebkurā
gadījumā būs neliela, jo ierobežots ir gan atkāpes
piemērošanas laiks, gan joma.
3.           PRIEKŠLIKUMA JURIDISKIE
ASPEKTI
Ierosināto pasākumu
kopsavilkums
Priekšlikuma mērķis ir atļaut
Slovēnijai ieviest vienkāršošanas pasākumu, atkāpjoties no
Direktīvas 2006/112/EK 287. panta, lai varētu piešķirt
atbrīvojumu no PVN nodokļa maksātājiem, kuru gada
apgrozījums nav lielāks par EUR 50 000.
Juridiskais pamats
Padomes Direktīvas 2006/112/EK
395. panta 1. punkts
Subsidiaritātes princips
Priekšlikums ir Eiropas Savienības
ekskluzīvā kompetencē. Tāpēc subsidiaritātes
principu nepiemēro.
Proporcionalitātes princips
Priekšlikums ir saskaņā ar
proporcionalitātes principu šādu iemeslu dēļ:
Šis lēmums attiecas uz atļauju, ko
piešķir dalībvalstij pēc tās pieprasījuma, un tas
neuzliek nekādus pienākumus.
Tā kā atkāpes piemērošanas
joma ir šaura, īpašais pasākums ir proporcionāls
izvirzītajam mērķim.
Juridisko instrumentu izvēle
Ierosinātais juridiskais instruments: Padomes
lēmums.
Citi instrumenti nebūtu piemēroti
šādu iemeslu dēļ:
Saskaņā ar Padomes Direktīvas
2006/112/EK 395. pantu atkāpe no kopējiem PVN noteikumiem
iespējama tikai ar Padomes vienprātīgu lēmumu pēc
Komisijas priekšlikuma. Padomes lēmums ir vispiemērotākais
instruments, jo to var adresēt atsevišķai dalībvalstij.
4.           IETEKME UZ BUDŽETU
Priekšlikumam nebūs negatīvas
ietekmes uz Savienības pašu resursiem no PVN, jo Slovēnija veiks
kompensācijas aprēķinu saskaņā ar Padomes Regulas
(EEK, Euratom) 1553/89 6. pantu.
5.           IZVĒLES ELEMENTI
Priekšlikumā ir iekļauta
turpināmības klauzula.
2012/0316 (NLE)
Priekšlikums
PADOMES LĒMUMS,
ar ko Slovēnijai atļauj
piemērot īpašu pasākumu, atkāpjoties no Direktīvas
2006/112/EK par kopējo pievienotās vērtības nodokļa
sistēmu 287. panta
EIROPAS SAVIENĪBAS PADOME,
ņemot vērā Līgumu par
Eiropas Savienības darbību,
ņemot vērā Padomes
2006. gada 28. novembra Direktīvu 2006/112/EK par
kopējo pievienotās vērtības nodokļu sistēmu[3] un jo īpaši tās
395. panta 1. punktu,
ņemot vērā Eiropas Komisijas
priekšlikumu,
tā kā:
(1)       Ar vēstuli, kas
Komisijā reģistrēta 2012. gada 30. jūlijā,
Slovēnija lūdza atļauju pasākumam, ar ko atkāpjas no
Direktīvas 2006/112 287. panta, ļaujot piemērot atbrīvojumu
no PVN tiem nodokļa maksātājiem, kuru gada apgrozījums nav
lielāks par EUR 50 000.
(2)       Saskaņā ar
Direktīvas 2006/112/EK 395. panta 2. punktu Komisija
2012. gada 18. septembra vēstulē informēja
pārējās dalībvalstis par Slovēnijas lūgumu. Ar
2012. gada 19. septembra vēstuli Komisija paziņoja
Slovēnijai, ka tās rīcībā ir visa informācija, ko
tā uzskata par vajadzīgu, lai pieprasījumu izvērtētu.
(3)       Saskaņā ar
Direktīvas 2006/112/EK 287. pantu atsevišķas dalībvalstis,
kuras Eiropas Savienībai pievienojušās pēc 1978. gada
1. janvāra, var piemērot atbrīvojumu no nodokļa
tādiem nodokļa maksātājiem, kuru gada apgrozījums nav
lielāks par līdzvērtīgu summu valsts valūtā
pēc valūtas maiņas kursa, kas bijis spēkā to
pievienošanās dienā, kā norādīts minētajā
pantā. Slovēnija ir lūgusi attiecīgo
robežvērtību, kas saskaņā ar 287. panta
15. punktu ir noteikta EUR 25 000, paaugstināt līdz EUR 50
000.
(4)       Augstāka
robežvērtība īpašajā režīmā, kas paredzēts
mazajiem uzņēmumiem, ir vienkāršošanas pasākums, jo tā
var ievērojami samazināt mazo uzņēmumu PVN pienākumus.
Īpašā shēma nodokļa maksātājiem ir
fakultatīva.
(5)       Komisija 2004. gada
29. oktobra priekšlikumā direktīvai par pievienotās
vērtības nodokļa saistību vienkāršošanu[4] iekļāva noteikumus,
kuru mērķis ir atļaut dalībvalstīm paaugstināt
nodokļa atvieglojumam paredzēto gada apgrozījuma
robežvērtību līdz EUR 100 000 vai līdz šās summas
ekvivalentam valsts valūtā, un noteica, ka šo robežvērtību
katru gadu var atjaunināt. Slovēnijas lūgums atbilst šim
priekšlikumam.
(6)       Atkāpei būs tikai
nenozīmīga ietekme uz galapatēriņa posmā iekasēto
kopējo nodokļa apjomu, un tai nebūs negatīvas ietekmes uz
Savienības pašu resursiem, ko veido iekasētais pievienotās
vērtības nodoklis,
IR PIEŅĒMUSI ŠO LĒMUMU.
1. pants
Atkāpjoties no Direktīvas
2006/112/EK 287. panta 15. punkta, Slovēnijai tiek atļauts
atbrīvot no PVN nodokļa maksātājus, kuru gada
apgrozījums nav lielāks par EUR 50 000.
2. pants
Šo lēmumu piemēro līdz dienai,
kad stājas spēkā Savienības normas, ar ko groza gada
apgrozījuma summu robežvērtības, līdz kurām
nodokļa maksātāji var saņemt atbrīvojumu no PVN, vai
līdz 2015. gada 31. decembrim atkarā no tā, kurš
termiņš ir agrāk.
Šis lēmums stājas spēkā
nākamajā dienā pēc tā publicēšanas Eiropas
Savienības Oficiālajā Vēstnesī.
3. pants
Šis lēmums
ir adresēts Slovēnijas Republikai.
Briselē,
                                                                       Padomes
vārdā —
                                                                       priekšsēdētājs
[1]               OV L 347, 11.12.2006.,
1. lpp.
[2]               http://eur-lex.europa.eu/LexUriServ/LexUriServ.do?uri=COM:2004:0728:FIN:LV:PDF
[3]               OV L 347, 11.12.2006.,
1. lpp.
[4]               COM(2004) 728 galīgā redakcija.